钦定古今图书集成/明伦汇编/氏族典/第129卷 > 陈登云
## 钦定古今图书集成/明伦汇编/氏族典/第129卷 > 陈登云

按《明外史陈登云传》：“登云，字从龙，唐山人。万历五年
进士。除鄢陵知县，政最，征授御史。出按辽东，改巡山
西。还朝，会廷臣方争建储，谓议不早决，由贵妃家阴
沮之。十六年六月，遂因灾异抗疏劾妃父郑承宪。疏
入，贵妃、承宪皆怒，同列亦为登云危，帝竟留中不下，
朝右皆惮之。出按河南，风裁峻厉，以久次当擢京卿”，
累寝不下。遂移疾归。寻卒。